**POTREBNA DOKUMENTACIJA**

Potrebno je dostaviti slijedeću dokumentaciju:

**Obrasce potpisane i ovjerene od strane podnositelja zahtjeva:**

(obrasci dostupni na službenim internetskim stranicama HAMAG-BICRO-a):

* Izjavu o korištenim potporama male vrijednosti i državnim potporama;
* Izjavu radi utvrđivanja statusa subjekta malog gospodarstva (Skupna izjava);
* Tablicu kreditne zaduženosti na zadnji dan u mjesecu (ne starija od 2 mjeseca) prije predaje Zahtjeva za zajam u HAMAG-BICRO;

**Ostala dokumentacija:**

* Poslovni plan propisan od strane HAMAG-BICRO-a (dostaviti u xls formatu)

*\* obrazac dostupan na* [*službenim stranicama HAMAG-BICRO-a*](https://hamagbicro.hr/financijski-instrumenti/kako-do-zajma/dokumentacija/)

* Ponude/predračune/troškovnike/ugovore o kupoprodaji i sl. sukladno strukturi ulaganja navedenoj u zahtjevu za zajam i poslovnom planu;
* Dokumentaciju o legalitetu građenja (lokacijska dozvola, građevinska dozvola, potvrda glavnog projekta, rješenje o uvjetima građenja, idejni projekt, glavni projekt, izvedbeni projekt i sl.);
* Pisma namjere, (pred)ugovore o poslovnoj suradnji, (pred)ugovore o otkupu proizvoda i sl.;
* Životopis osoba u vlasničkoj i upravljačkoj strukturi prijavitelja;
* Preslike osobnih iskaznica osoba u vlasničkoj strukturi prijavitelja;
* Financijsku dokumentaciju (ovisno o pravnom obliku prijavitelja):
  + Očitovanje vjerovnika o urednosti otplate po svim postojećim zaduženjima;
  + BON 2/ SOL 2 obrazac ne stariji od 30 dana na dan podnošenja zahtjeva za zajam; u slučaju ako je korisnik fizička osoba koja nema otvoren poslovni račun već žiro račun fizičke osobe te sukladno tome od strane banke nije u mogućnosti ishoditi obrazac BON-2/SOL-2, prihvatljiv je dokument izdan od banke koji sadrži sve navedene podatke za provjeru predmetnog uvjeta;
  + Potvrdu Porezne uprave iz koje je razvidno da korisnik ima podmirene odnosno uređene financijske obveze prema državnom proračunu Republike Hrvatske, ne starija od 30 dana na dan podnošenja zahtjeva za Zajam;
  + **Obveznici poreza na dohodak koji porez plaćaju temeljem podataka iz poslovnih knjiga:**
    - Godišnja prijava poreza na dohodak za prethodne dvije godine poslovanja s prilozima (Obrazac DOH): Knjiga primitaka i izdataka – obrazac KPI, Pregled poslovnih primitaka i izdataka za prethodne dvije godine poslovanja - Obrazac P-PPI);
    - Popis dugotrajne imovine za prethodne dvije godine poslovanja (Obrazac DI);
    - Evidencija o tražbinama i obvezama –obrazac TO ne stariji od 30 dana od dana zaprimanja zahtjeva u HAMAG BICRO;
  + **Obveznici poreza na dohodak koji porez plaćaju paušalno:** 
    - Knjiga prometa za prethodne dvije godine poslovanja (Obrazac KPR);
    - Izvješće o paušalnom dohotku od samostalnih djelatnosti i uplaćenom paušalnom porezu na dohodak i prirezu poreza na dohodak za prethodne dvije godine poslovanja (Obrazac PO-SD);
    - Evidencija o prodaji vlastitih poljoprivrednih proizvoda za prethodne dvije godine – ako su prodavali vlastite poljoprivredne proizvode;
  + **Obveznici poreza na dobit:**
    - Godišnji financijski izvještaji za proteklu poslovnu godinu sastavljeni sukladno Zakonu o računovodstvu (u elektroničkom obliku u standardiziranom FINA formatu);
    - Prijava poreza na dobit s potvrdom zaprimanja od strane Porezne uprave za proteklu poslovnu godinu poslovanja;
    - Bruto bilanca za razdoblje tekuće godine na zadnji dan u mjesecu (ne starija od 2 mjeseca prije predaje Zahtjeva za zajam)
  + **Korisnici koji nisu bili u sustavu poreza na dobit ili dohodak:** 
    - Evidencija o prodaji vlastitih poljoprivrednih proizvoda za prethodne dvije godine poslovanja;
  + **Proizvođačke organizacije koje su osnovane kao udruge i udruge šumoposjednika:** 
    - Financijski izvještaj za prethode dvije godine poslovanja
* Dodatna dokumentacija (ovisno o tipu operacije):

|  |  |
| --- | --- |
| **4.1.1. RESTRUKTURIRANJE, MODERNIZACIJA I POVEĆANJE KONKURENTNOSTI POLJOPRIVREDNIH GOSPODARSTAVA** | * Statusna dokumentacija: * Izvadak iz Upisnika Poljoprivrednika (APPRRR) i/ili * Posjednički list iz HPA (Hrvatska poljoprivredna agencija) ili * Rješenje o potvrđivanju Proizvođačke organizacije (Ministarstvo poljoprivrede); * Potvrda o Ekonomskoj veličini poljoprivrednog gospodarstva (Hrvatska poljoprivredno-šumarska savjetodavna služba); * Kod ulaganja u navodnjavanje ishođena Potvrda o prethodnom odobrenju projekta ishođenu od strane Uprave nadležne za vodno gospodarstvo Ministarstva zaštite okoliša i energetike (Potvrdu o prethodnom odobrenju projekta) |
| **4.1.2. ZBRINJAVANJE, RUKOVANJE I KORIŠTENJE STAJSKOG GNOJIVA U CILJU SMANJENJA ŠTETNOG UTJECAJA NA OKOLIŠ** | * Statusna dokumentacija: * Izvadak iz Upisnika Poljoprivrednika (APPRRR) i/ili * Posjednički list (Hrvatska poljoprivredna agencija) ili * Rješenje o potvrđivanju Proizvođačke organizacije (Ministarstvo poljoprivrede); |
| **4.1.3 KORIŠTENJE OBNOVLJIVIH IZVORA ENERGIJE** | * Statusna dokumentacija: * Izvadak iz Upisnika Poljoprivrednika (APPRRR) i/ili * Posjednički list (Hrvatska poljoprivredna agencija); * „Godišnji plan proizvodnje“, potpisan i ovjeren od strane odgovorne osobe; * Tehnički opis proizvodnog postrojenja, potpisan i ovjeren od strane odgovorne osobe; * Potvrda izdana, potpisana i ovjerena od strane HEP Operator distribucijskog sustava d.o.o. da postrojenje za proizvodnju toplinske i/ili električne energije koje koristi obnovljive izvore energije nema mogućnost pristupa električnoj mreži. |
| **4.2.1 POVEĆANJE DODANE VRIJEDNOSTI POLJOPRIVREDNIM PROIZVODIMA** | * Statusna dokumentacija: * Izvadak iz Upisnika Poljoprivrednika (APPRRR) i/ili * Posjednički list (Hrvatska poljoprivredna agencija) ili * Rješenje o potvrđivanju Proizvođačke organizacije (Ministarstvo poljoprivrede); * Rješenje o registraciji nadležnog tijela za preradu primarnih poljoprivrednih proizvoda, ovisno o djelatnosti (U slučaju pokretanja nove djelatnosti prerade primarnih poljoprivrednih proizvoda u sklopu podmjere 4.2. Podnositelj zahtjeva Rješenje o registraciji objekta/pogona za preradu treba ishoditi (pri Ministarstvu zdravlja i/ili Upravi za veterinarstvo Ministarstva poljoprivrede) u pravilu u roku od 12 mjeseci od isteka roka za korištenje zajma i u pravilu ne kasnije od 30.6.2025., osim u iznimnim slučajevima kada navedeni rok može biti duži, pri čemu krajnji primatelj o navedenom izvješćuje HAMAG BICRO i uz obrazloženje traži produženje roka za dostavu navedenog rješenja). |
| **4.2.2 KORIŠTENJE OBNOVLJIVIH IZVORA ENERGIJE** | * Statusna dokumentacija: * Izvadak iz Upisnika Poljoprivrednika (APPRRR) i/ili * Izvadak iz Jedinstvenog registra domaćih životinja (Hrvatska poljoprivredna agencija) ili * Rješenje o potvrđivanju Proizvođačke organizacije (Ministarstvo poljoprivrede); * Rješenje o registraciji nadležnog tijela za preradu primarnih poljoprivrednih proizvoda, ovisno o djelatnosti (U slučaju pokretanja nove djelatnosti prerade primarnih poljoprivrednih proizvoda u sklopu podmjere 4.2. Podnositelj zahtjeva Rješenje o registraciji objekta/pogona za preradu treba ishoditi (pri Ministarstvu zdravlja i/ili Upravi za veterinarstvo Ministarstva poljoprivrede) u pravilu u roku od 12 mjeseci od isteka roka za korištenje zajma i u pravilu ne kasnije od 30.6.2025., osim u iznimnim slučajevima kada navedeni rok može biti duži, pri čemu krajnji primatelj o navedenom izvješćuje HAMAG BICRO i uz obrazloženje traži produženje roka za dostavu navedenog rješenja). * „Godišnji plan proizvodnje“, potpisan i ovjeren od strane odgovorne osobe; * Tehnički opis proizvodnog postrojenja, potpisan i ovjeren od strane odgovorne osobe; * Potvrda izdana, potpisana i ovjerena od strane HEP Operator distribucijskog sustava d.o.o. da postrojenje za proizvodnju toplinske i/ili električne energije koje koristi obnovljive izvore energije nema mogućnost pristupa električnoj mreži. |
| **6.4.1 RAZVOJ NEPOLJOPRIVREDNIH DJELATNOSTI U RURALNIM PODRUČJIMA** | * Statusna dokumentacija: * Izvadak iz Upisnika Poljoprivrednika (APPRRR) * Potvrda o Ekonomskoj veličini poljoprivrednog gospodarstva (Hrvatska poljoprivredno-šumarska savjetodavna služba); * Rješenje o registraciji nadležnog tijela, ovisno o nepoljoprivrednoj djelatnosti (npr. rješenje Ministarstva turizma o registraciji objekta za ruralni turizam) * dokaz da se temeljem obavljanja gospodarske djelatnosti poljoprivrede ostvaruje najmanje 20% prihoda (što ne uključuje prihode ostvarene po osnovi izravnih potpora) |
| **8.6.1 MODERNIZACIJA TEHNOLOGIJA, STROJEVA, ALATA I OPREME U PRIDOBIVANJU DRVA I ŠUMSKOUZGOJNIM RADOVIMA** | * Statusna dokumentacija: * Izvadak iz Upisnika šumoposjednika pri Ministarstvu poljoprivrede; * Izvadak iz Registra udruga izdan od nadležnog ureda državne uprave; * Preslika Licence za izvođenje radova u šumarstvu |
| **8.6.2 MODERNIZACIJA TEHNOLOGIJA, STROJEVA, ALATA I OPREME U PREDINDUSTRIJSKOJ PRERADI DRVA** | * Obavijest o razvrstavanju poslovnog subjekta sukladno Nacionalnoj klasifikaciji djelatnosti (2007) za područje C, odjeljak 16. |

Obrazac zahtjeva za zajam nije potrebno dostavljati, već se isti generira po završetku on-line prijave.

HAMAG-BICRO-a u svakom trenutku zadržava pravo promijeniti ili nadopuniti potrebnu dokumentaciju.

HAMAG-BICRO zadržava pravo zatražiti i ostalu dokumentaciju potrebnu za obradu zahtjeva za zajam.

Primjenjuje se od: 25. ožujka 2024. godine